Ogres novada pašvaldības saistošo noteikumu Nr.17/2025

**“Ogres novada pašvaldības apbalvojumu nolikums”**

**paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Valsts apbalvojumu likuma 2. panta otrā daļa nosaka, ka Valsts institūcijas, pašvaldības un sabiedriskās organizācijas var dibināt savus apbalvojumus. Kārtību, kādā dibināmi valsts institūciju un pašvaldību apbalvojumi, nosaka Ministru kabinets.Ministru kabineta 2010. gada 5. oktobra noteikumu Nr. 928 “Kārtība, kādā dibināmi valsts institūciju un pašvaldību apbalvojumi” 2. punkts nosaka, ka Valsts institūcija vai pašvaldība sagatavo lēmumprojektu par apbalvojuma dibināšanu un apbalvojuma nolikuma projektu. Savukārt šo noteikumu 4. punktā noteikts kāda informācija ir jāiekļauj nolikuma projektā.Saistošie noteikumi (turpmāk – Nolikums) nosaka Ogres novada pašvaldības apbalvojumu (turpmāk - Apbalvojums) piešķiršanas nosacījumus, apbalvojumam izvirzīto kandidātu izvērtēšanas kārtību un apbalvojuma lēmumu pieņemšanas kārtību, kā arī apbalvojumu veidu. Apbalvojumu dibināšanas mērķis ir apzināt, novērtēt, izteikt atzinību un godināt fiziskas personas, juridiskas personas un personu grupas par nozīmīgu ieguldījumu un īpašiem nopelniem Ogres novada labā. |
| 2. Fiskālā ietekme uz pašvaldības budžetu | Palielināta ietekme uz Ogres novada pašvaldības budžetu nav plānota.Naudas balva tiek piešķirta attiecīgā gada pašvaldības budžetā apstiprinātā finansējuma ietvaros. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Saistošo noteikumu regulējums attiecas uz fiziskām un juridiskām personām un personu grupām par nozīmīgu ieguldījumu un īpašiem nopelniem Ogres novada labā;3.2. Sociālā ietekme nav paredzēta;3.3. Ietekme uz vidi nav paredzēta;3.4. Ietekme uz iedzīvotāju veselību nav paredzēta;3.5. Ietekme uz uzņēmējdarbības vidi nav paredzēta;3.6. Ietekme uz konkurenci nav paredzēta. |
| 4. Ietekme uz administratīvajām procedūrām un to izmaksām | Pieteikumu apbalvojumam “Ogres novada Goda pilsonis” vai “Ogres novada Gada cilvēks” var iesniegt mēneša laikā kopš apbalvojumu pieteikumu izsludināšanas brīža, oficiālajā tīmekļa vietnē www.ogresnovads.lv un Pašvaldības informatīvajā izdevumā “Savietis”. Pieteikumi iesniedzami elektroniski, sūtot uz Pašvaldības e-adresi, e-pasta adresi ogredome@ogresnovads.lv, vai klātienē Pašvaldības klientu apkalpošanas centros vai sūtot pa pastu uz Pašvaldību, Brīvības iela 33, Ogre, Ogres novads, LV-5001. Apbalvojumiem izvirzīto kandidātu izvērtēšanu veic Pašvaldības Apbalvojumu un atbalsta svētkos piešķiršanas komisija (turpmāk – Komisija), kas sastāv no komisijas priekšsēdētāja, komisijas priekšsēdētāja vietnieka, komisijas sekretāra un pieciem komisijas locekļiem. Komisija darbojas saskaņā ar Ogres novada pašvaldības Apbalvojumu un atbalsta svētkos piešķiršanas komisijas nolikumu. |
| 5. Ietekme uz pašvaldības funkcijām un cilvēkresursiem | Noteikumu kontroles nodrošināšanai nav neieciešams veidot jaunas pašvaldības institūcijas, darbavietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi nodrošina Ogres novada Kultūras un tūrisma pārvalde, Ogres novada pašvaldības Apbalvojumu un atbalsta svētkos piešķiršanas komisija. Papildus resursi izpildes nodrošināšanai nav nepieciešami. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025. gada 17. aprīļa līdz 2025. gada 6. maijam publicēts Ogres novada pašvaldības tīmekļvietnē www.ogresnovads.lv sabiedrības viedokļa noskaidrošanai. Norādītajā termiņā viedokļi un priekšlikumi nav saņemti.  |

Domes priekšsēdētājs E. Helmanis